Diari Oficial de la Generalitat Valenciana


Sumari del DOGV 6188, del 20-01-2010 (2010/154)

Notificació de la resolució dictada en el procediment sancionador en matèria de disciplina acadèmica.
-----------------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/154


Data del document
:   07-01-2010

Organisme emissor
:   Universitat d'Alacant

Tipus de document
:   Edicte

Notificació de la resolució dictada en el procediment sancionador en matèria de disciplina acadèmica. [2010/154]  
En relació amb l'assumpte de referència, s'ha intentat, en dues ocasions, la notificació de resolució a l'interessat, Mathias Kunzel, als dos domicilis que consten als arxius d'aquesta Universitat, tant a Espanya com a Alemanya, amb la qual cosa s'ha complit amb l'obligació que té aquesta Universitat de notificació als interessats dels actes administratius que els incumbeixen, i s'ha seguit, amb això, la doctrina continguda en la sentència de 17 de novembre de 2003, de la Sala Tercera del Tribunal Suprem, per la qual es fixa doctrina legal en relació amb l'article 58.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 5 de gener de 2004).   
En conseqüència, procedeix, d'acord amb l'establert en l'article 59.5 de la Llei 30/1992, esmentada, la publicació de la següent resolució en el diari oficial:   
Vist el contingut de l'expedient obert arran dels incidents produïts en la tarda del dia 28 d'octubre de 2009, protagonitzats per vosté a la Facultat de Dret d'aquesta Universitat, en què va procedir a llançar un pot d'aigua a l'esquena de la professora d'aquesta Facultat, Lydia Esteve González, aquest Rectorat, fent ús de les atribucions que li atribueix l'article 66.g i l) en relació amb el 201 del Decret 73/2004, de 7 de maig, del Consell de la Generalitat, pel qual s'aproven els Estatuts d'aquesta Universitat (DOGV de 18 de maig), així com l'article 28 del Reglament de Disciplina Acadèmica, aprovat pel Decret de 8 de setembre de 1954 (BOE del 12), resol:   
A) Prohibir-li l'entrada a les instal·lacions d'aquesta Universitat i ordenar als serveis de seguretat que se li hi impedisca l'accés.  
Contra aquesta resolució que, en virtut de l'establert en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27), en relació amb el que disposa l'article 20 de la Llei Orgànica 6/2001, de 21 de desembre, d'Universitats, així com l'establert en l'article 100.1 del Decret 73/2004, de 7 de maig, del Consell de la Generalitat, pel qual s'aproven els Estatuts d'aquesta Universitat (DOGV de 18 de maig), posa fi a la via administrativa, s'hi pot interposar un recurs potestatiu de reposició o, si escau, i en els termes i terminis disposats en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, la interposició d'un recurs contenciós administratiu davant els jutjats d'aquest ordre jurisdiccional amb seu a Alacant, en el termini de dos mesos, comptadors des de l'endemà a la notificació de la present resolució.  
Alacant, 7 de gener de 2010.- El rector, p. d. (Resolució de 21 de maig de 2008), el vicerector d'Infraestructures, Espais i Medi Ambient: Vicente Montiel Leguey.